Tecno Camon i4 में हैं तीन रियर कैमरे, कीमत 9,600 रुपये से कम  
रैम और स्टोरेज पर आधारित Tecno Camon i4 के तीन वेरिएंट हैं 
टेक्नो कैमन आई4 एंड्रॉयड 9.0 पाई पर आधारित हाईओएस पर चलता है
Tecno Camon i4 की भिड़ंत Redmi Note 7 से
Tecno Camon i4 को भारत में लॉन्च कर दिया गया है। टेक्नो कैमन आई4 तीन रियर कैमरे, एंड्रॉयड 9 पाई, फेस अनलॉक, 6.2 इंच के एचडी+ डिस्प्ले, वाटरड्रॉप डिस्प्ले नॉच, 3,500 एमएएच बैटरी और मीडियाटेक हीलियो पी22 प्रोसेसर के साथ आएगा। मार्केट में Tecno Camon i4 की सीधी भिड़ंत Redmi Note 7 से होगी। आइए आपको Tecno Camon i4 की कीमत, स्पेसिफिकेशन और रिलीज तारीख के बारे में विस्तार से बताते हैं।

टेक्नो कैमन आई4 की कीमत 9,599 रुपये से शुरू होती है। यह दाम 2 जीबी रैम/ 32 जीबी इनबिल्ट स्टोरेज वाले वेरिएंट का है। 3 जीबी रैम/ 32 जीबी स्टोरेज वेरिएंट को 10,599 रुपये और 4 जीबी रैम/ 64 जीबी स्टोरेज वेरिएंट को 11,999 रुपये में बेचा जाएगा। इसे एक्वा ब्लू, शैंपेन गोल्ड, मिडनाइट ब्लैक और नेब्यूला ब्लैक रंग में उपलब्ध कराया गया है।
Tecno ब्रांड के अन्य स्मार्टफोन की तरह Tecno Camon i4 भी कंपनी के '111' प्रोग्राम का हिस्सा होगा। यह 6 महीने तक एक बार स्क्रीन रिप्लेसमेंट वारंटी, 100 दिनों के मुफ्त रिप्लेसमेंट गारंटी और 1 महीने की एक्सटेंडेड वारंटी के साथ आएगा। स्मार्टफोन देशभर के रिटेल स्टोर में उपलब्ध है।

डुअल सिम टेक्नो कैमन आई4 एंड्रॉयड 9.0 पाई पर आधारित हाईओएस पर चलता है। इसमें 6.2 इंच का एचडी+ (720x1520 पिक्सल) डिस्प्ले है। आस्पेक्ट रेशियो 19.5:9 है। स्क्रीन टू बॉडी रेशियो 88.6 प्रतिशत है। डिस्प्ले में वाटरड्रॉप नॉच है। बता दें कि इस फोन का 2 जीबी और 3 जीबी रैम वेरिएंट क्वाड-कोर मीडियाटेक हीलियो ए22 प्रोसेसर और 4 जीबी रैम वेरिएंट ऑक्टा-कोर मीडियाटेक हीलियो पी22 प्रोसेसर के साथ आता है।
Tecno Camon i4 के तीनों ही वेरिएंट ट्रिपल रियर कैमरा सेटअप के साथ आता है। पिछले हिस्से पर 13 मेगापिक्सल का प्राइमरी सेंसर (एफ/ 1.8 अपर्चर), 8 मेगापिक्सल अल्ट्रा वाइड एंगल लेंस (120 डिग्री) और 2 मेगापिक्सल डेप्थ सेंसिंग सेंसर्स हैं। रियर सेटअप के साथ क्वाड फ्लैश मॉड्यूल है। कंपनी ने जानकारी दी है कि बोकेह, एचडीआर, ब्यूटीफिकेशन, एआर स्टीकर्स और सीन डिटेक्शन जैसे फीचर भी मौज़ूद हैं। Tecno Camon i4 में एफ/ 2.0 अपर्चर वाला 16 मेगापिक्सल का सेल्फी कैमरा है।
टेक्नो कैमन आई4 के दो स्टोरेज वेरिएंट हैं- 32 जीबी और 64 जीबी। सभी वेरिएंट में 256 जीबी तक के माइक्रोएसडी कार्ड के लिए सपोर्ट मौज़ूद है। कनेक्टिविटी फीचर में 4जी वीओएलटीई, वाई-फाई 802.11 बी/जी/एन, ब्लूटूथ 5.0, जीपीएस/ ए-जीपीएस, माइक्रो-यूएसबी, एफएम रेडियो और 3.5 एमएम हेडफोन जैक शामिल हैं। एक्सेलेरोमीटर, एंबियंट लाइट सेंसर और प्रॉक्सिमिटी सेंसर इस फोन का हिस्सा हैं। फिंगरप्रिंट सेंसर पिछले हिस्से पर है। स्मार्टफोन में एआई पर आधारित फेस अनलॉक फीचर भी है। Tecno Camon i4 की बैटरी 3,500 एमएएच की है। और यह फास्ट चार्जिंग को सपोर्ट करती है। डाइमेंशन 156.9x75.8x7.96 मिलीमीटर है।